CELEX: 32018R1259
Language: bg
Date: 2018-09-20 00:00:00
Title: Регламент (ЕС) 2018/1259 на Комисията от 20 септември 2018 година за изменение на Регламент (ЕС) № 873/2012 относно преходните мерки, засягащи списъка на Съюза на ароматизантите и изходните материали, установен в приложение I към Регламент (ЕО) № 1334/2008 на Европейския парламент и на Съвета, във връзка с удължаването на преходния период по член 4 по отношение на ароматизанта „аромат на скара, концентрат (растителен)“, FL № 21.002 (Текст от значение за ЕИП.)

21.9.2018   
               
               
                  BG
               
               
                  Официален вестник на Европейския съюз
               
               
                  L 238/28
               
            
         РЕГЛАМЕНТ (ЕС) 2018/1259 НА КОМИСИЯТА
         от 20 септември 2018 година
         за изменение на Регламент (ЕС) № 873/2012 относно преходните мерки, засягащи списъка на Съюза на ароматизантите и изходните материали, установен в приложение I към Регламент (ЕО) № 1334/2008 на Европейския парламент и на Съвета, във връзка с удължаването на преходния период по член 4 по отношение на ароматизанта „аромат на скара, концентрат (растителен)“, FL № 21.002
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1334/2008 на Европейския парламент и на Съвета от 16 декември 2008 г. относно ароматизантите и определени хранителни съставки с ароматични свойства за влагане във или върху храни и за изменение на Регламент (ЕИО) № 1601/91 на Съвета, регламенти (ЕО) № 2232/96 и (ЕО) № 110/2008 и Директива 2000/13/ЕО (1), и по-специално член 25, параграф 3 от него,
         като взе предвид Регламент (ЕО) № 1331/2008 на Европейския парламент и на Съвета от 16 декември 2008 г. за установяване на обща разрешителна процедура за добавките в храните, ензимите в храните и ароматизантите в храните (2), и по-специално член 7, параграф 5 от него,
         като има предвид, че:
         
                     (1)
                  
                  
                     В Регламент (ЕО) № 1334/2008 се установява списък на Съюза на ароматизантите и изходните материали, одобрени за употреба във или върху храни, и условията за тяхната употреба.
                  
               
                     (2)
                  
                  
                     С Регламент за изпълнение (ЕС) № 872/2012 на Комисията (3) беше приет списък на ароматичните вещества и той беше въведен в част А от приложение I към Регламент (ЕО) № 1334/2008.
                  
               
                     (3)
                  
                  
                     В приложение I към Регламент (ЕО) № 1334/2008, с Регламент (ЕС) № 872/2012, бяха въведени също така част Б („Ароматични препарати“), част В („Ароматизанти, получени чрез термична обработка“), част Г („Прекурсори на аромати“), част Д („Други аромати“) и част E („Изходни материали“). Части Б—Е от посоченото приложение съответстват на категориите ароматизанти и изходни материали, посочени в член 9, букви б)—е) от Регламент (ЕО) № 1334/2008. Части Б—Е не съдържат вписвания.
                  
               
                     (4)
                  
                  
                     С Регламент (ЕС) № 873/2012 на Комисията (4) бяха установени редица преходни мерки при изготвянето за първи път на списъка на Съюза с ароматизанти.
                  
               
                     (5)
                  
                  
                     Съгласно Регламент (ЕО) № 1331/2008 в Регламент (ЕС) № 873/2012 се посочва краен срок — 22 октомври 2015 г., за представяне на заявления за ароматизанти и изходни материали, посочени в член 9, буква б)—е) от Регламент (ЕО) № 1334/2008. С него се определя също така преходен период за храните, към които са добавени посочените ароматизанти, докато Европейският орган за безопасност на храните („Органа“) изготви оценката на представените заявления.
                  
               
                     (6)
                  
                  
                     В съответствие с член 3 от Регламент (ЕС) № 873/2012 на 20 октомври 2015 г. бе представено заявление за разрешение за ароматизанта „аромат на скара, концентрат (растителен)“ (FL № 21.002), който спада към категорията „други ароматизанти“, посочена в член 9, буква д).
                  
               
                     (7)
                  
                  
                     На 5 октомври 2017 г. Органът поиска от заявителя да представи до 5 август 2018 г. допълнителни научни данни и токсикологични изследвания. Заявителят информира Комисията и Органа, че поисканите изследвания се провеждат, за да може исканата информация да бъде представена в определения срок.
                  
               
                     (8)
                  
                  
                     От съображения за правна сигурност, при непредставяне на исканата информация в определения срок следва да се приложи член 3, параграф 4 от Регламент (ЕО) № 1331/2008 с цел да се прекрати общата процедура за актуализация на общностния списък.
                  
               
                     (9)
                  
                  
                     В съответствие с целите на Регламент (ЕО) № 1334/2008, за да се гарантира правната сигурност по отношение на храните, към които е добавен ароматизантът „аромат на скара, концентрат (растителен)“ (FL № 21.002), преди да бъде завършена оценката от Органа, е целесъобразно по отношение на това заявление временно да се удължи преходният период, установен в член 4 от Регламент (ЕС) № 873/2012.
                  
               
                     (10)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            
               1.   В член 4 от Регламент (ЕС) № 873/2012 се добавя нов параграф 2:
               
                  
                     „2.   Храни, съдържащи ароматизанта „аромат на скара, концентрат (растителен)“ (FL № 21.002), спадащ към категорията „други ароматизанти“, и законно пуснати на пазара или етикетирани преди 22 април 2020 г., могат да бъдат пускани на пазара до изтичане на срока им на минимална трайност или на срока им на годност. Ако информацията, поискана от Европейския орган за безопасност на храните, не бъде предоставена до 5 август 2018 г., процедурата по заявлението се прекратява в съответствие с член 3, параграф 4 от Регламент (ЕО) № 1331/2008.“
                  
               
            
            
               2.   Първоначалният параграф на член 4 се номерира като параграф 1.
            
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            Той се прилага от 23 април 2018 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 20 септември 2018 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 354, 31.12.2008 г., стр. 34.
         
            (2)  ОВ L 354, 31.12.2008 г., стр. 1.
         
            (3)  Регламент за изпълнение (ЕС) № 872/2012 на Комисията от 1 октомври 2012 г. за приемане на предвидения в Регламент (ЕО) № 2232/96 на Европейския парламент и на Съвета списък на ароматичните вещества, за въвеждането му в приложение I към Регламент (ЕО) № 1334/2008 на Европейския парламент и на Съвета и за отмяна на Регламент (ЕО) № 1565/2000 на Комисията и на Решение 1999/217/ЕО на Комисията (ОВ L 267, 2.10.2012 г., стр. 1).
         
            (4)  Регламент (ЕС) № 873/2012 на Комисията от 1 октомври 2012 г. относно преходните мерки, засягащи списъка на Съюза на ароматизантите и изходните материали, установен в приложение I към Регламент (ЕО) № 1334/2008 на Европейския парламент и на Съвета (ОВ L 267, 2.10.2012 г., стр. 162).